BCPG เตรียมลงสนาม 28 ก.ย.นี้
BCPG ผู้ผลิตและจำหน่ายไฟฟ้าจากพลังงานหมุนเวียนในเครือ บริษัท บางจากปิโตรเลียม จำกัด (มหาชน) หรือ BCP เตรียมเทรด SET 28 ก.ย.นี้ หลังเปิดขาย IPO 590 ล้านหุ้นที่ 10 บ./หุ้น โดยมี บล.กสิกรไทย (ประเทศไทย), บล.ฟินันซ่า และ บล.ทิสโก้ เป็นที่ปรึกษาทางการเงิน
23 ก.ย. 2559

บริษัท บีซีพีจี จำกัด (มหาชน) หรือ BCPG เตรียมเข้าซื้อขายในตลาดหลักทรัพย์แห่งประเทศไทย (SET) วันแรกในวันที่ 28 ก.ย.นี้ หลังได้เสนอขายหุ้นให้กับประชาชนทั่วไปครั้งแรก (IPO) จำนวน 590 ล้านหุ้น ที่ราคาหุ้นละ 10 บาท
อนึ่ง BCPG ผู้ผลิตและจำหน่ายไฟฟ้าจากพลังงานหมุนเวียนในเครือ บริษัท บางจากปิโตรเลียม จำกัด (มหาชน) หรือ BCP ได้เสนอขายหุ้น IPO ให้กับผู้ถือหุ้นของ BCP ที่มีสิทธิได้รับจัดสรรหุ้นในวันที่ 14-16 ก.ย.และจัดสรรให้นักลงทุนทั่วไปจองซื้อหุ้นในวันที่ 19-20 ก.ย.